stanford-oval/wikipedia huggingface dataset:
דודי סלע
קריירה > 2012

את שנת 2012 פתח סלע מעולה כשהביס את פאביו פוגניני האיטלקי המדורג 48 בעולם 0:6, 1:6 בדרך לרבע גמר טורניר צ'נאי מסדרת ה-250, שם הפסיד לאחר קרב צמוד למילוש ראוניץ' המדורג 31.
שבועיים לאחר מכן הודח כבר בסיבוב הראשון של אליפות אוסטרליה הפתוחה, בסיבוב השני בזאגרב וסיבוב ראשון בסן חוזה וממפיס.
בסוף פברואר 2012, הגיע עד חצי גמר טורניר דלריי ביץ' מסדרת ה-250 בסבב ה-ATP, שם הפסיד למאטוסביץ' לאחר הפסד 7–9 בשובר שוויון מכריע.
בחודש מרץ, ניצח את משחקו בגביע דייוויס בשלוש מערכות בדרך לניצחון חלק 0:3 על נבחרת פורטוגל.
בעונת החימר החליט לשחק בטורנירי ATP, אף על פי שהוא לא אוהב את משטח זה, וזו התבררה כהחלטה שגויה כשבסופו של דבר, סיים את עונת החימר במאזן 2–5, כולל הפסד בסבוב הראשון ברולאן גרוס.
לאחר מכן רשם עונת דשא סבירה, עם רבע גמר בנוטינגהאם (צ'אלנג'ר) ובניופורט (ATP) וסיבוב ראשון בדן בוש וווימבלדון.
למרות חצי גמר טורניר ונקובר, לא הצליח להעפיל סלע להגרלה הראשית של אליפות ארצות הברית הפתוחה, ובעקבות כך ויתר עליה, לטובת צ'אלנג'רים במזרח, וזכה בטורניר בנגקוק בלי להפסיד מערכה בטורניר.
בגביע דייוויס בספטמבר מול יפן, הפסיד סלע שני משחקים בארבע וחמש מערכות. למרות זאת, אמיר ויינטרוב ויוני ארליך סחבו את הנבחרת על גבם בדרך לבית העליון וניצחון 2:3 על היפנים החזקים.
דודי סלע סיים את השנה עם רבעי גמר בטשקנט, לוברוא והלסינקי מסבב הצ'אלנג'ר ובדירוג 109.
קריירה > 2013

כמו ב-2012 פתח סלע את השנה בטורניר צ'נאי מסדרת ה-250, שם העפיל הפעם לשמינית הגמר והובס על ידי בנוארד פאייר 6:0, 6:1.
באליפות אוסטרליה הפתוחה, עבר סלע שלושה משחקי מוקדמות ובסופם העפיל להגרלה הראשית, שם חיכה לו ניקולאי דווידנקו המדורג 44 בעולם, שניצח אותו בארבע מערכות.
בגביע דייוויס מול צרפת, הפסיד סלע 3:0 לרישארד גאסקה שדורג 10 בעולם. כשבועיים אחר כך, רשם הישג נאה כשהביס את המדורג 98 בעולם רוג'ר ואסלין הצרפתי 2:6, 0:6 והעפיל לחצי גמר טורניר קמפר, שם הפסיד למדורג 173 בעולם. במיאמי מאסטרס עבר שני סיבובי מוקדמות קשים ואת מארינקו מאטוסביץ' המדורג 50 בעולם בדרך לסיבוב השני, שם הפסיד ליאנקו טיפסרביץ' (9 בעולם) 6:2, 6:4. משם המשיך לרצף טוב בתחרויות צ'לנג'ר עם רבע גמר לה-גוסייר, חצי גמר ליון וחצי גמר מקסיקו סיטי, ואחריהם השיג את הזכייה הראשונה שלו ב-2013 בטורניר צ'לנג'ר בבוסאן.
בווימבלדון הפסיד בסיבוב המוקדמות הראשון. בהמשך השנה הגיע לגמר צ'לנג'ר איסטנבול וזכה בצ'לנג'ר אסטנה, מה שהביא אותו למקום ה-74 בעולם, ולמקום ה-1 בדירוג השנתי של סבב הצ'אלנג'רים - שהבטיח לו העפלה לטורניר הצ'אלנג'ר המסכם כבר בחודש יולי, אולם בסופו של דבר ויתר על זכותו להשתתף בטורניר גמר הצ'לנג'ר. באליפות ארצות הברית הגיע לסיבוב השני. באוקטובר זכה דודי בטורניר הצ'לנג'ר טקשנט לאחר ניצחון על יריבו טימוראז גבאשווילי 1:6, 3:6.
קריירה > 2014

ההישג הגדול של סלע בשנה זו היה ההעפלה לגמר טורניר ATP באטלנטה, בו הפסיד בגמר לג'ון איסנר בשתי מערכות. בנוסף הוא הגיע שלוש פעמים לרבע הגמר בתחרויות בסבב ה-ATP (בצ'נאי, זגרב, וניופורט). באליפות ארצות הברית הגיע לסיבוב השני וביתר הגרנד סלאמים הפסיד בסיבוב הראשון. כמו כן העפיל לגמר צ'לנג'ר בהלסינקי.
קריירה > 2015

את שנת 2015 פתח סלע בהגעה לסיבוב השלישי באליפות אוסטרליה הפתוחה. בסיבוב השלישי הודח על ידי רפאל נדאל בשלוש מערכות. באפרילזכה בטורניר הצ'לנג'ר בטורקיה.
באליפות צרפת הפתוחה הגיע לסיבוב השני, בו הפסיד לצונגה. בטורניר ווימבלדון הפסיד בסיבוב הראשון לדומיניק טים.
בטורניר אטלנה, בו הגיע לגמר בשנה הקודמת, הגיע לרבע הגמר בשנה זו. באוגוסט זכה סלע בצ'לנג'ר בוונקובר. באליפות ארצות הברית הפתוחה הפסיד בסיבוב הראשון לפבלו קוובס.
סלע סיים את השנה עם ניצחון בצ'אלנג'ר בסין ודורג בסופה במקום ה-100 בעולם.
קריירה > 2016

באליפות אוסטרליה הפתוחה העפיל שוב לסיבוב השלישי, שבו הפסיד לאנדרי קוזניצוב מרוסיה בארבע מערכות. בהמשך השנה זכה בצ'לנג'ר שנזן ושלוש פעמים נוספות הפסיד בגמר תחרות צ'לנג'ר. כמו כן הגיע לחצי הגמר בצ'לנג'ר רעננה.
באליפות צרפת הפתוחה דודי סלע הפסיד בסיבוב הראשון לדאסטין בראון בחמש מערכות. בעונת הדשא הגיע לרבע גמר בתחרויות בנוטינגהאם ובניופורט, אך הודח בסיבוב הראשון ווימבלדון לאחר שהפסיד בשלוש מערכות לדויד פרר, שהיה מדורג במקום ה-14 בעולם.
ב-6 ביוני הבטיח את השתתפותו באולימפיאדת ריו 2016, לאחר 24 שנים שבהן לא השתתף טניסאי ישראלי במשחקים האולימפיים. סלע ניצח בסיבוב הראשון של המשחקים את דאמיר דז'ומהור הבוסני בשתי מערכות, אך הודח בסיבוב השני על ידי דויד גופין הבלגי (אשר דורג 8 בטורניר ו-13 בעולם) לאחר הפסד 6:3, 6:3.
באליפות ארצות הברית הפתוחה הודח סלע בסיבוב הראשון על ידי המדורג 18 בטורניר, פאבלו קואבס, לאחר משחק מותח בן חמש מערכות.
קריירה > 2017

את עונת 2017 פתח סלע עם העפלה לחצי גמר טורניר ATP בצ׳נאי, אך פספס העפלה שלישית בקריירה לגמר ATP לאחר שאיבד נקודת משחק. בהמשך ינואר זכה בטורניר הצ'לנגר בקנברה ובתוארו ה-21 בסבב זה.
באליפות אוסטרליה הפתוחה העפיל סלע לסיבוב השני לאחר ניצחון על הספרדי מרסל גראנויירס (דורג 37 בעולם בזמן הטורניר), אך הודח על ידי הסלובקי לוקאש לאצקו (דורג 122 בעולם בזמן הטורניר).
ביוני זכה בטורניר הצ'לנגר בנוטינגהאם, אחר שניצח בגמר 6:4, 4:6, 3:6 את תומאס פביאנו מאיטליה.
בווימבלדון העפיל סלע לסיבוב השלישי, לאחר שני ניצחונות בחמש מערכות, כולל ניצחון על ג'ון איזנר (21 בעולם). בסיבוב השלישי נוצח על ידי גריגור דימיטרוב, לאחר שהפסיד את שתי המערכות הראשונות ופרש מהמשחק עקב פציעה.
באליפות ארצות הברית הגיע לסיבוב השני. בערב יום כיפור תשע"ח שיחק סלע ברבע הגמר של טורניר שנז'ן בסין, אולם הודיע על פרישתו בתחילת המערכה השלישית בשל כניסת יום הכיפורים. סלע זכה לתשואות ולמחיאות כפיים מהקהל הסיני. באוקטובר הגיע לרבע הגמר בטורניר מוסקבה.
קריירה > 2018

בתחילת 2018 לא הצליח להגן על הנקודות בהן זכה בתחילת 2017 וירד לסביבות המקום ה-100 בעולם. בטורניר אידיאן וולס הפסיד במוקדמות אך נכנס לתחרות כמפסיד בר מזל (Lucky Loser) והגיע לסיבוב השלישי, כולל ניצחון על קייל אדמונד (24 בעולם). בשלושת הגרנד סלאמים הראשונים הפסיד בסיבוב הראשון, ולאחר ווימבלדון יצא מחוץ ל-150 הראשונים בעולם. ביולי הגיע לרבע הגמר בטורניר ניופורט, ואחריו נפצע בכף היד. כתוצאה מהפציעה החמיץ את שארית העונה ועד סופה דורג במקום 256 בעולם.
קריירה > 2019

בשנה זו ניסה סלע לשפר את דירוגו דרך סבב הצ'לנג'רים. בתחרות הצ'לנג'ר הראשונה שלו (טורניר בורני באוסטרליה) הגיע לסיבוב השני. בטורניר הזוגות זכה סלע במקום הראשון ביחד עם עמיתו מדרום אפריקה. בטורניר השני שלו, הגיע לחצי גמר בתחרות באוסטרליה, ובתחרות השלישית שלו בשנה הגיע לגמר הצ'לנג'ר בבנגקוק. בטורניר הזוגות הפסיד ביחד עם יוני ארליך בסיבוב הראשון. שבוע לאחר מכן, בטורניר נוסף שנערך בבנגקוק הפסיד סלע בחצי הגמר, אך נכנס בפעם הראשונה בשנת 2019 ל-200 הראשונים בעולם. שבוע לאחר מכן, בטורניר יוקוהמה הפסיד סלע ברבע הגמר ליריב מקומי.
בתחילת מרץ השתתף בטורניר ג'והאי בסין אך הפסיד בסיבוב השני. שבוע לאחר מכן, בטורניר שנג'ן, הפסיד סלע בסיבוב הראשון ליריב מקומי. במאי השתתף סלע בשני טורנירים בדרום קוריאה. בראשון, שהיה טורניר 125, הפסיד בסיבוב השני ליריב שמדורג מעל 100 מקומות מעליו. בטורניר השני, שהיה טורניר 80, הגיע לגמר. שבוע לאחר מכן השתתף סלע בטורניר ירושלים (80) אך הפסיד כבר בסיבוב הראשון.
ביוני זכה בצ'לנג'ר בארקנסו (טורניר 90), הזכייה הראשונה שלו ב-2019 וה-23 בקריירה. בטורניר הזוגות הודח ברבע הגמר ביחד עם עמיתו הסיני. שבוע לאחר מכן, כשהוא מדורג במקום ה-164 בעולם, השתתף בטורניר 80 בקולומבוס, שם הפסיד בחצי הגמר אך התקדם למקום 154. ביולי השתתף סלע במוקדמות ווימבלדון אך הפסיד בסיבוב הראשון. שבוע לאחר מכן הודח סלע כבר בסיבוב הראשון בטורניר 80 בקנדה, ובשבוע הבא הודח בסיבוב השני בטורניר 80 נוסף בקנדה. בסוף יולי השתתף סלע בטורניר 80 שנערך בבינגהמטון אך הודח ברבע הגמר. בסוף יולי השתתף סלע בטורניר מיורקה (80) אך הוא הודח ליריב המדורג 430 בעולם. בטורניר הזוגות הודח בסיבוב הראשון ביחד עם עמיתו הספרדי.
במוקדמות אליפות ארצות הברית הפתוחה הודח בסיבוב הראשון. לאחר מכן הגיע לגמר צ'לנג'ר נוסף בטורניר 80 בצרפת. שבוע לאחר מכן השתתף בגביע דייוויס נגד שוודיה אך הפסיד ליריבו. בספטמבר השתתף לראשונה בשנה זו בתחרות מסבב ה-ATP 250 בסנט-פטרסבורג, והפסיד בסיבוב הראשון. לאחר מכן סבל שוב מפציעה בכף היד ונאלץ לוותר על סוף השנה. במהלך השנה התקדם כמאה מקומות בדירוג, וסיים את השנה מדורג 142 בעולם.
קריירה > 2020

בינואר השתתף סלע בטורניר קנברה של צ'אלנג'ר 125 אך הפסיד כבר בסיבוב הראשון למדורג 188 בעולם. בסוף ינואר השתתף במוקדמות אליפות אוסטרליה הפתוחה אך הפסיד בסיבוב הראשון. בפברואר השתתף במוקדמות אליפות ניו יורק הפתוחה (טורניר 250), אך הפסיד בשלב הראשון. שבוע לאחר מכן השתתף בטורניר קוארנבקה (טורניר 80) והפסיד ליריב המדורג במקום ה-442 בעולם. בסוף פברואר השתתף בטורניר קולומבוס (טורניר 80) אך הודח בסיבוב הראשון ליריב המדורג במקום ה-326 בעולם. במרץ השתתף סלע בטורניר אינדיאן וולס מאסטרס והודח בסיבוב הראשון. במרץ הופסקה עונת הטניס בשל מגפת הקורונה, וגם לאחריה לא חזר סלע לשחק באותה שנה.
קריירה > 2021

לאחר 16 חודשים בהם לא התחרה, השתתף סלע במוקדמות אליפות וימבלדון, ניצח בסיבוב המוקדמות הראשון אך הפסיד בשני.
הישגים בקריירה > תוצאות בטורנירי גראנד סלאם

| טורניר | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| אליפות אוסטרליה הפתוחה | לא השתתף | לא השתתף | לא השתתף | סיבוב מוקדמות | סיבוב 2 | סיבוב 2 | סיבוב 3 | סיבוב 1 | סיבוב 1 | סיבוב 1 | סיבוב 1 | סיבוב 1 | סיבוב 3 | סיבוב 3 | סיבוב 2 | סיבוב 1 | לא השתתף | לא השתתף | לא השתתף |
| אליפות צרפת הפתוחה | לא השתתף | לא השתתף | סיבוב 1 | סיבוב מוקדמות | סיבוב מוקדמות | סיבוב 1 | סיבוב 2 | סיבוב 1 | לא השתתף | סיבוב 1 | לא השתתף | סיבוב 1 | סיבוב 2 | סיבוב 1 | לא השתתף | סיבוב 1 | לא השתתף | לא השתתף | לא השתתף |
| ווימבלדון | לא השתתף | לא השתתף | סיבוב מוקדמות | סיבוב מוקדמות | סיבוב מוקדמות | סיבוב 1 | סיבוב 4 | סיבוב 1 | סיבוב 2 | סיבוב 1 | סיבוב מוקדמות | סיבוב 1 | סיבוב 1 | סיבוב 1 | סיבוב 3 | סיבוב 1 | סיבוב מוקדמות | לא נערך | סיבוב מוקדמות |
| אליפות ארצות הברית הפתוחה | סיבוב מוקדמות | לא השתתף | סיבוב מוקדמות | סיבוב מוקדמות | סיבוב 2 | סיבוב 1 | סיבוב 1 | סיבוב 2 | סיבוב 2 | לא השתתף | סיבוב 2 | סיבוב 2 | סיבוב 1 | סיבוב 1 | סיבוב 2 | לא השתתף | סיבוב מוקדמות | לא השתתף |  |
הישגים בקריירה > תוארי יחידים

| מקרא | תארים | סגנויות |
| --- | --- | --- |
גביע המאסטרס: 0
סדרת המאסטרס: 0
| סבב ה-ATP‏ | 0 | 2 |
| צ'אלנג'ר | 23 | 10 |
| תאריך | טורניר | יריב בגמר | תוצאה |
| --- | --- | --- | --- |
| 14 ביולי 2003 | רוסיה טוליאטי | ארגנטינה חואן פבלו ברסזיקי | 6-4 ,6-2 |
| 25 ביולי 2005 | ארצות הברית לקסינגטון | ארצות הברית בובי ריינולדס | 6-4 ,6–3 ,3–6 |
| 1 באוגוסט 2005 | קנדה ונקובר | אוסטרליה פאול בקנלו | 6-3 ,6-2 |
| 16 ביולי 2007 | רוסיה טוליאטי | רוסיה מיכאיל לדובסקי | 6-3 ,7-6 |
| 22 באוקטובר 2007 | קוריאה הדרומית סיאול | יוון קונסטנטינוס אקונומידיס | 6-4 ,6-4 |
| 19 בנובמבר 2007 | יפן יוקוהמה | יפן טקאו סוזוקי | 6-2 ,6-4 ,6-7 |
| 28 ביולי 2008 | קנדה ונקובר | ארצות הברית קווין קים | 6-3 6-0 |
| 2 במאי 2010 | יוון רודוס | גרמניה ריינר שוטלר | 6-3 (3)7-6 |
| 9 באוגוסט 2010 | קנדה ונקובר | ליטא ריקארדס בראנקיס | 7-5 6-2 |
| 15 במאי 2011 | קוריאה הדרומית פוסן | יפן טאטסומה איטו | 6-3 6-7(5) 6-2 |
| 21 במאי 2011 | אוזבקיסטן פרגנה | אוסטרליה גרג ג'ונס | 6-2 6-1 |
| 11 ביוני 2011 | הממלכה המאוחדת נוטינגהאם | צרפת ז'רמי שארדי | 7-5 3-6 6-4 |
| 2 בספטמבר 2012 | תאילנד בנגקוק | יפן יואיצ'י סוגיטה | 6-1 7-5 |
| 13 במאי 2013 | קוריאה הדרומית פוסן | רוסיה אלכסנדר בוגומולוב ג'וניור | 6-1, 6-4 |
| 22 ביולי 2013 | קזחסטן אסטנה | קזחסטן מיכאיל קוקושקין | 5-7, 6-2, 7-6(6) |
| 13 באוקטובר 2013 | אוזבקיסטן טשקנט | רוסיה טיימורז גבאשווילי | 6-1, 6-3 |
| 12 באפריל 2015 | טורקיהבטמן | סלובניהבלאז' קאבצ'יץ' | 6-7, 6-3, 6-3 |
| 23 באוגוסט 2015 | קנדהונקובר | אוסטרליהג'ון פטריק סמית | 6-4, 7-5 |
| 1 בנובמבר 2015 | הרפובליקה העממית של סיןסוג'ואו | קרואטיהמתיה פצ'וטיץ' | 6-1, 1-0 |
| 27 במרץ 2016 | הרפובליקה העממית של סיןשנג'ן | הרפובליקה העממית של סיןדיי וו | 6-4, 6-3 |
| 14 בינואר 2017 | אוסטרליהקנברה | גרמניהיאן לנארד שטרוף | 3-6, 6-4, 6-3 |
| 18 ביוני 2017 | הממלכה המאוחדת נוטינגהאם | איטליה תומאס פביאנו | 4:6 6:4 6:3 |
| 9 ביוני 2019 | ארצות הברית ליטל רוק | דרום קוריאה לי דאק-הי | 6-1, 4-3 |
הישגים בקריירה > סגנות סבב ה-ATP

| תאריך | טורניר | סוג משטח | יריב בגמר | תוצאה |
| --- | --- | --- | --- | --- |
| 28 בספטמבר 2008 | הרפובליקה העממית של סין בייג'ינג | קשה | ארצות הברית אנדי רודיק | 6-3 ,6-7(6) ,6-4 |
| 27 ביולי 2014 | ארצות הברית אטלנטה | קשה | ארצות הברית ג'ון איזנר | 6-4 ,6-3 |
הישגים בקריירה > דירוג בסוף השנה

|  | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| דירוג | 1309 | 473 | 259 | 308 | 170 | 202 | 64 | 112 | 43 | 75 | 83 | 109 | 73 | 98 | 100 | 96 | 67 | 236 | 142 |
הערות שוליים

↑  שי אלון, ‏"שמעון פרס, אני מבקש שתתערב למען דודי סלע", באתר ONE‏, 4 ביולי 2008
↑  הישג פנטסטי לדודי סלע: ניצח את רודיק ועלה לרבע גמר קווינס, באתר nrg‏, 10 ביוני 2010
↑  יאיר צוקר, ‏הטניסאי הישראלי דודי סלע עצר משחק בשל כניסת יום כיפור, באתר דבר העובדים בארץ ישראל, 1 באוקטובר 2017
↑  דודי סלע שרד מותחן ועלה לסיבוב המוקדמות השני בווימבלדון, באתר וואלה, 22 ביוני 2021
|  משלחת ישראל לאולימפיאדת ריו דה ז'ניירו (2016)  |
| --- | --- | --- |
|  אופניים | שני בלוך • שלומי חיימי |  |
|  אתלטיקה | דניאל גואדי • מאור טיורי • מארו טפרי • טסמה מוגס • דונלד סנפורד • לונה צ'מטאי-סלפטר • חנה קנייזבה-מיננקו • דמיטרי קרויטר |  |
|  בדמינטון | מישה זילברמן |  |
|  ג'ודו | לינדה בולדר •  ירדן ג'רבי • גילי כהן • שגיא מוקי • גולן פולק • שירה ראשוני •  אורי ששון |  |
|  גולף | לטיסיה בק |  |
|  היאבקות | אילנה קרטיש |  |
|  הרמת משקולות | איגור אולשנצקי |  |
|  התעמלות אמנותית | נבחרת ישראל בהתעמלות אמנותית (יקטרינה לבינה, קרינה ליחבר, אידה מיירין, יובל פילו, אלונה קושבצקי) • נטע ריבקין |  |
|  התעמלות מכשירים | אלכס שטילוב |  |
|  טאקוונדו | רון אטיאס |  |
|  טניס | דודי סלע |  |
|  טריאתלון | רון דרמון |  |
|  קליעה | סרגיי ריכטר |  |
|  שחייה | קרן זיבנר • יעקב טומרקין • אנדראה מורז • גל נבו • עמית עברי • זיו קלונטרוב • זוהר שיקלר |  |
|  שחייה צורנית | אנסטסיה גלושקוב • יבגניה טטלבאום |  |
|  שיט | נינה אמיר • מעיין דוידוביץ' • גיל כהן • אייל לוין • דן פרויליך • שחר צוברי |  |
| --- | --- |
בקרת זהויות :  NLI: 987012398968005171  VIAF: 8143168850964067620003   WorldCat (עם VIAF): 8143168850964067620003 
דודי סלע, 2007
דודי סלע בגביע דייוויס, 2008
משוואת יאנג-לפלס

השפעה של עמוד קפילרי. בעמודה מימין: כספית. בעמודה משמאל: מים.
בפיזיקה, משוואת יאנג-לפלס היא משוואה דיפרנציאלית חלקית בלתי-ליניארית המתארת את הפרש הלחץ הקפילרי בין שני זורמים סטטיים, כמו אוויר או מים, עקב תופעת מתח פנים או היווצרות מאמץ היקפי בגליל דק דופן. משוואת יאנג-לפלס קושרת בין הפרש הלחץ לבין צורת הממשק בין הזורמים ובעלת חשיבות בסיסית בחקר משטחים קפילריים סטטיים. זהו מאזן בין מאמצים נורמליים הפועלים על הזורם הסטטי בעת מפגש עם משטח השקה, כאשר מתייחסים לעובי משטח ההשקעה כאל משטח בעל עובי אפסי.
כאשר:
\Delta p הוא הפרש הלחץ לאורך משטח ההשקעה
γ הוא מתח הפנים
{\hat {n}} הוא וקטור יחידה המצביע אל מחוץ למשטח
H הוא עקמומיות ממוצעת
R_{1} ו- R_{2} הם רדיוסי העקמומיות הראשיים
יש לשים לב לכך שרק המאמץ הנורמלי נלקח בחשבון במשוואה, שכן קיום הממשק הסטטי אפשרי רק בהיעדר מאמצים משיקים.
המשוואה קרויה על שמם של תומאס יאנג, שפיתח את תאוריית מתח הפנים באופן איכותי בשנת 1805, ופייר-סימון לפלס, שהשלים את התיאור המתמטי כשנה לאחר מכן. לעיתים המשוואה נקראת גם משוואת יאנג-לפלס-גאוס, שכן קרל פרידריך גאוס איחד את עבודתם של יאנג ולפלס בשנת 1830 ופיתח את המשוואה הדיפרנציאלית ותנאי השפה המתאימים תוך שימוש בעקרון העבודה הווירטואלית של יוהאן ברנולי.
היסטוריה

פרנסיס האקסבי ביצע כמה מהתצפיות והניסויים הראשונים שתועדו ב-1709. הניסויים בוצעו שוב ב-1718 על ידי ג'יימס ג'ורין אשר הבחין כי גובה הנוזל בעמוד קפילרי נקבע רק על ידי שטח החתך של המשטח, ולא על ידי שום מידה אחרת של העמוד.
תומאס יאנג הניח את אבן הפינה של המשוואה במאמר שפרסם ב-1805 שעסק בקוהזיה של נוזלים. במאמר תיאר יאנג את העקרונות המרכזיים השולטים בהתנהגות החומר בעת מגע בין נוזלים (בנוסף, תיאר יאנג במאמר את התנהגות הנוזל בהיבטים רבים אחרים). פייר-סימון לפלס עקב אחר עבודתו ושיחזר בתורו תיאור סמלי של יחסי הגומלין שתואר עוד קודם לכן על ידי יאנג.
לפלס קיבל את הרעיון שהוצג על ידי האקסבי בספרו: (Physico-mechanical Experiments (1709 בו טען שכוח המשיכה משמעותי רק במרחקים אינפיטיסימליים קטנים. החלק שמתעסק במוצק על נוזל והפעולה ההדדית של שני נוזלים לא נפתר באופן יסודי, אבל בסופו של דבר נפתר על ידי גאוס. בשלב מאוחר יותר תרם פרנץ ארנסט ניומן (1798-1895) מס' פרטים נוספים להשלמת התמונה.
שכבות סבון דקות

אם הפרש הלחצים לאורך המשטח הוא אפס כמו שמתרחש בשכבת סבון דקה ללא גרביטציה, הממשק יקבל את צורת המשטח המינימלי האפשרי.
יש לשים לב שמצב זה איננו נכון עבור בועות סבון, כיוון שהנפח הפנימי של הבועה תחום במעטפת סגורה ובעל לחץ השונה מלחץ הסביבה.
תחליבים

המשוואה מסבירה גם את האנרגיה הדרושה ליצירת תחליב.
ליצירת טיפות קטנות ומעוגלות מאוד האופייניות בתחליבים, דרושה אנרגיה נוספת על מנת להתגבר על הלחצים הגדולים הנוצר כתוצאה מהרדיוס הקטן שלהן.
לחץ קפילרי בצינור

בצינור צר מספיק (כלומר במס' בונד קטן) בעל חתך מעגלי (רדיוס a) הממשק בין שני זורמים יוצר צורת סהרון המהווה חלק ממשטח ספירה בעלת רדיוס R.
עליית הלחץ לאורך המשטח מבוטאת ע"י:
\Delta p={\frac {2\gamma }{R}}.
ניתן להראות זאת על ידי כתיבת משוואת יאנג-לפלס בצורתה הכדורית (ספרית) עם תנאי שפה של נקודת מגע ותנאי שפה של גובה הנקבע נניח, בתחתית הסהרון. הפתרון למשוואה הוא חלק מספירה, והפתרון יתקיים רק עבור הפרש הלחץ שהוזכר לעיל. זהו פתרון משמעותי כיוון שלא קיימת משוואה אחרת או חוק המציינים את הפרש הלחצים. קיום של פתרון ספציפי עבור הפרש הלחצים קובע אותו.
רדיוס הספירה יהיה פונקציה של זווית המגע, θ, שתלויה בעצמה במאפיינים של הנוזלים או המוצקים שמגע:
R={\frac {a}{\cos \theta }}
כעת הפרש הלחצים יבוטא ע"י:
\Delta p={\frac {2\gamma \cos \theta }{a}}.
על מנת לשמור על שיווי משקל הידרוסטטי, הלחץ הקפילרי המושרה מאוזן על ידי שינוי בגובה h, שיכול להיות שלילי או חיובי, כתלות בזווית ההרטבה שיכולה להיות גדולה או קטנה מ90°. עבור נוזל בעל צפיפות ρ:
h={\frac {2\gamma \cos \theta }{\rho ga}}.
כאשר g זוהי תאוצת הכובד. זה ידוע גם כגובה ג'ורין או חוק ג'ורין - על שם ג'יימס ג'ורין שלמד את האפקט ב-1718.
עבור שפופרת (צינור) זכוכית מלאה במים המצויה באוויר ובלחץ אטמוספירי:
| --- | --- |
γ = 0.0728 J/m2 at 20 °C: (θ = 20° (0.35 rad
ρ = 1000 kg/m3: g = 9.8 m/s2
יתקבל כי גובה עמוד המים:
h\approx {{1.4\times 10^{-5}} \over a}m
כלומר עבור שפופרת בקוטר 2 מ"מ (הרדיוס 1 מ"מ), עמוד המים יגבה ב14 מ"מ. לעומת זאת, בשפופרת קפילרית ברדיוס 0.1 מ"מ - עמוד המים יגבה ב14 ס"מ. מתקבל כי בהקטנת הקוטר פי 10, גדל עמוד הנוזל פי 10.
למעשה, ניתן להכליל ולומר כי תחת שמירה על אותם תנאי סביבה וחומרים - מתקיים קשר ליניארי הפוך בין קוטר הצינור לגובה עמוד המים המתקבל.
פעולה קפילרית בהכללה

במקרה הכללי, עבור משטח חופשי וכאשר מופעל לחץ מספק Δp עבור ממשק המצוי בשיווי משקל, קיים איזון בין הלחץ המופעל, הלחץ ההידרוסטטי ואפקטים של מתח פנים. משוואת יאנג לפלס במקרה זה -
\Delta p=\rho gh-\gamma \left({\frac {1}{R_{1}}}+{\frac {1}{R_{2}}}\right)
המשוואה יכולה להיות בצורה אל-ממדית במובן של סקלת אורך אופיינית, האורך הקפילרי:
L_{c}={\sqrt {\frac {\gamma }{\rho g}}}
הלחץ האופייני:
p_{c}={\frac {\gamma }{L_{c}}}={\sqrt {\gamma \rho g}}
עבור מי-שתייה בטמפ' החדר ובלחץ אטמוספירי האורך הקפילרי המתקבל הוא ~ 2 מ"מ.
המשוואה האל-ממדית במקרה זה:
h^{*}-\Delta p^{*}=\left({\frac {1}{{R_{1}}^{*}}}+{\frac {1}{{R_{2}}^{*}}}\right)
לפיכך, צורת המשטח נקבעת על ידי פרמטר אחד בלבד, לחץ-היתר של הנוזל *Δp והסקאלה של המשטח הניתנת על ידי האורך הקפילרי. הפתרון עבור משוואה זאת דורש תנאי התחלה עבור מיקום, וגרדיאנט המשטח בנקודת ההתחלה.
משוואות אקסי-סימטריות

הצורה של המשטח האקסימסימטרי וחסר הממדים (r(z יכולה להתקבל על ידי החלפת ביטויים כלליים של עקמומיות ובכך קבלת הצורה ההידרוסטטית של משוואות יאנג-לפלס:
{\frac {r''}{(1+r'^{2})^{\frac {3}{2}}}}-{\frac {1}{r(z){\sqrt {1+r'^{2}}}}}=z-\Delta p^{*}
{\frac {z''}{(1+z'^{2})^{\frac {3}{2}}}}+{\frac {z'}{r(1+z'^{2})^{\frac {1}{2}}}}=\Delta p^{*}-z(r)
יישומים ברפואה

ברפואה ישנה התייחסות לתופעה כחוק לפלס, והחוק משמש במחקרים בנושא קרדיולוגיה - תנועת הדם בכלי הדם, ופיזיולוגית הנשימה.
ביבליוגרפיה

[Anon.] (1911) Capillary action, Encyclopædia Britannica
Batchelor, G. K. (1967) An Introduction To Fluid Dynamics, Cambridge University Press
Jurin, J. (1717/1719). "An account of some experiments shown before the Royal Society; with an enquiry into the cause of the ascent and suspension of water in capillary tubes". Philosophical Transactions of the Royal Society 30 (351–363): 739–747. doi:10.1098/rstl.1717.0026. Check date values in: |date= (help)
Tadros T. F. (1995) Surfactants in Agrochemicals, Surfactant Science series, vol.54, Dekker
משרד הדואר והתקשורת (קוריאה הצפונית)

משרד הדואר והתקשורת (בהנגול: 체신성) הוא משרד ממשלתי בקוריאה הצפונית אשר אחראי על שירות הדואר של קוריאה הצפונית, ועל שירותי תקשורת ההמונים במדינה. בנוסף, המשרד אחראי על הנפקת בולים.
בשנת 2010, המשרד לקח חלק במתקפת סייבר רחבה כנגד השלטון בקוריאה הדרומית, באמצעות כתובות IP מושכרות מסין.
שר התחבורה והתקשורת החל משנת 2016 הוא קים קוואנג-צ'ול. קודמו בתפקיד סים צ'ול-הו, אשר כיהן בתפקיד בין השנים 2012–2016, הוצא להורג בשנת 2016.
ראו גם

שירות הדואר של קוריאה הצפונית
תקשורת בקוריאה הצפונית
הערות שוליים

↑  "Cyberattacks Traced To North Korea". Associated Press. 30 באוקטובר 2009. נבדק ב-15 באפריל 2013. {{cite news}}:  (עזרה)
↑  "Chiefs of State and Cabinet Members of Foreign Governments: Korea, North - NDE". Central Intelligence Agency. 19 בינואר 2017. נבדק ב-8 במאי 2018. {{cite web}}:  (עזרה)
↑  "Minister Ryu Yong-sop Named as Chief of Party Chapter in Jagang". Yonhap news agency. נבדק ב-15 באפריל 2013. {{cite web}}:  (עזרה)
ערך זה הוא קצרמרבנושא קוריאה הצפונית ובנושא תקשורת. אתם מוזמנים לתרום לוויקיפדיה ו.
מרכזי זכויות חברתיות

מרכזי זכויות חברתיות (בראשי תיבות: מז"ח) הוא מיזם משותף לתושבים בנגב ולמכללה האקדמית ספיר.
מרכזי מז"ח, אשר הוקמו עד כה בשדרות, באופקים ובבאר שבע, עוסקים בהנגשת זכויות חברתיות לתושבי העיר והסביבה, על ידי העברת ידע והכשרת התושבים במיומנויות בתחום הזכויות וההתארגנות הקהילתית. המרכז בשדרות נפתח לציבור ב-2011, המרכז באופקים נפתח ב-2015 ובבאר שבע נפתח מרכז בשנת 2016. מתוכננים להיפתח עוד שני מרכזים בנגב.
המודל

"יחידים וקהילות שלא היו מודעים לזכויותיהם, הופכים לדורשי זכויות, מדורשי זכויות הופכים למסנגרים עבור הקהילה, וממסנגרים הופכים למנהיגים אשר מובילים שינויים נרחבים בעירם ובאזור" - מתוך מסמכי היסוד של מז"ח.
מרכזי הזכויות מבוססים על מודל שיובא על ידי מירב משה גרדופסקי מקנדה, ויושם לראשונה בישראל בעמותת: "סינגור קהילתי" שפעלה עד לשנת 2012.
המודל מבוסס על התגברות על חסמים של אוכלוסיות מודרות, לשם השגת זכויותיהם.
התפיסה במודל היא שהעצמת אוכלוסיות חלשות וקידום זכויותיהן קשור גם בקידום שלום.
מודל זה הביא להקמת מרכזי זכויות גם בירדן וברשות הפלסטינית.
תחומי הפעילות

סיוע פרטני- התחום המשפטי - מז"ח הוא מרכז מיצוי זכויות, העוסק בהדרכה וליווי של תושבים בבעיות בהן הם נתקלים ובהיעדר מיצוי זכויות מול רשויות, כמו המוסד לביטוח הלאומי, רשות האכיפה והגבייה והמערכת המשפטית. כמו כן פועלים במרכז להנגשת זכויות בתחומים כגון רווחה, בריאות, צרכנות ועוד. המיזם מבוסס על מתנדבים תושבי המקום וסטודנטים, שיחד עם צוות הכולל עורכת דין ואנשי מקצוע נוספים, מסייעים לפונים בהנגשת מידע, כתיבת מכתבים, ייעוץ משפטי ובירור זכויות. המרכז נותן לקהל מענה פרטני ללא תשלום, פעמיים בשבוע בכל מרכז. בשנת 2016 ניתנו מענים לכאלף פניות.
התארגנות קהילתיות ושינוי מדיניות - מסלול זה ננקט כשבעיה חברתית רחבה אינה יכולה להיפתר ברמת הפרט. עם איתור הסוגיה מתארגנות קבוצות תושבים בליווי מקצועי, כדי לקדם שינוי מדיניות, הן ברמת המוסדות הציבוריים והן בפן החוקתי. השלב הראשון בעבודה קהילתית הוא יישוג כדי לאסוף מידע, לאתר מצוקות שעלו מקרב תושבי המקום, ולאתר מנהיגים פעילים מהקהילה שיחברו למען יצירת השינוי הדרוש. בתחום הקהילתי מז"ח פועל בתחומים של בריאות ציבורית, דיור ציבורי, תחבורה ציבורית וזכויות נפגעי פעולות איבה.
בשנת 2016 הביאה מז"ח להגשת הצעת לתיקון חוק התגמולים לנפגעי פעולות איבה, איוש המרכז לבריאות הנפש בשדרות בפסיכיאטר מנהל והבאת פסיכיאטר ילדים לשדרות, שיפוץ דיור מוגן של קשישים ניצולי שואה באופקים ועוד.
השתתפות והכשרה - למידה במיזם האקדמיה קהילה מז"ח היא דו סטרית: למידה הן של מתנדבים והן של סטודנטים מתנדבים. המשתתפים מקבלים הכשרה מקיפה בקורס שמתקיים במכללה האקדמית ספיר, וזוכים בהמשך גם במפגשי הכשרה והעשרה ומפגשים חברתיים קבועים על בסיס שבועי. ההכשרה מקנה למתנדבים כלים לעשייה חברתית וסיוע במיצוי זכויות. בד בבד הסטודנטים במכללה לומדים במסגרת קורסים אקדמיים הן ממרצים והן מ"צרכני שירותים" השותפים לקורס כמקורות למידע.
אותות ופרסים

אות מגן הדמוקרטיה מדרור ישראל.
פרויקט הדגל -מהמועצה להשכלה גבוהה.
אות למתנדבת אוקסנה חריזמן -מאת קרן יפה לונדון יערי. אות הנשיא למתנד"ב שהוענק במעמדו של הנשיא ראובן ריבלין לשנת תשע"ז 2017
ראו גם

זכויות האדם